CELEX: 52021DP0030
Language: lv
Date: 2021-02-09 00:00:00
Title: Eiropas Parlamenta 2021. gada 9. februāra lēmums par pieprasījumu atcelt Álvaro Amaro imunitāti (2019/2150(IMM))

17.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 465/170
            
         
      P9_TA(2021)0030
      Pieprasījums atcelt Álvaro Amaro imunitāti
      Eiropas Parlamenta 2021. gada 9. februāra lēmums par pieprasījumu atcelt Álvaro Amaro imunitāti (2019/2150(IMM))
      (2021/C 465/18)
      
         Eiropas Parlaments,
      
                  —
               
               
                  ņemot vērā pieprasījumu atcelt Álvaro Amaro imunitāti, kuru Guardas Pirmās instances tiesas Guardas vietējās krimināllietu tiesu palātas tiesnesis Nr. 2 (Tribunal Judicial da Comarca da Guarda, Juízo Local Criminal da Guarda – Juiz 2) nosūtījis 2019. gada 17. oktobrī un par kuru paziņots 2019. gada 13. novembra plenārsēdē,
               
            
                  —
               
               
                  pēc Álvaro Amaro uzklausīšanas saskaņā ar Reglamenta 9. panta 6. punktu,
               
            
                  —
               
               
                  ņemot vērā Protokola Nr. 7 par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
               
            
                  —
               
               
                  ņemot vērā Eiropas Savienības Tiesas 2008. gada 21. oktobra, 2010. gada 19. marta, 2011. gada 6. septembra, 2013. gada 17. janvāra un 2019. gada 19. decembra spriedumu (1),
               
            
                  —
               
               
                  ņemot vērā Portugāles Republikas Konstitūcijas 157. panta 2. un 3. punktu un 1993. gada 1. marta Likuma Nr. 7/93, ar ko reglamentē Portugāles Republikas Asamblejas deputātu nolikumu, 11. pantu,
               
            
                  —
               
               
                  ņemot vērā Reglamenta 5. panta 2. punktu, 6. panta 1. punktu un 9. pantu,
               
            
                  —
               
               
                  ņemot vērā Juridiskās komitejas ziņojumu (A9-0009/2021),
               
            
                  A.
               
               
                  tā kā Guardas Pirmās instances tiesas atbildīgais tiesnesis ir iesniedzis pieprasījumu atcelt Álvaro Amaro deputāta imunitāti saistībā ar apsūdzību sabiedriskā stāvokļa ļaunprātīgā izmantošanā personīgā labuma gūšanai, kas paredzēts un sodāms atbilstoši 11. pantam 1987. gada 16. jūlija Likumā Nr. 38/47, kurā izdarīti grozījumi ar Portugāles 2010. gada 3. septembra Likumu Nr. 41/2010 (noziedzīgu nodarījumu ideālā kopība ar nelikumīgu ieinteresētību, kas paredzēta un sodāma atbilstoši 23. panta 1. punktam, un piesavināšanos darba vietā, kas paredzēta un sodāma atbilstoši tā paša tiesību akta 20. panta 1. punktam), un reālo kopību ar krāpšanu subsīdijas vai dotācijas iegūšanai, kas paredzēta un sodāma atbilstoši 1984. gada 20. janvāra Dekrētlikuma Nr. 28/84 36. panta 1. punkta a) un c) apakšpunktam, 36. panta 2. punktam, 36. panta 5. punkta a) un b) apakšpunktam un 36. panta 8. punkta b) apakšpunktam;
               
            
                  B.
               
               
                  tā kā Álvaro Amaro no 2013. gada līdz 2019. gada 11. aprīlim ieņēma Guardas mēra amatu, kurā viņš tika pārvēlēts 2017. gadā; tā kā savu pienākumu izpildē viņš bija atbildīgs par Guardas pašvaldības politisko vadību un administratīvo pārvaldību; tā kā tiek izmeklēts tas, ka 2014. gada sākumā Guardas pašvaldība publiskā iepirkuma procedūrā par attiecīgā gada Karnevāla svinību organizēšanu īstenoja preferenciālu attieksmi pret kādu kooperatīvu un teātra trupu;
               
            
                  C.
               
               
                  tā kā Álvaro Amaro 2019. gada maijā tika ievēlēts par Eiropas Parlamenta deputātu;
               
            
                  D.
               
               
                  tā kā iespējamais noziedzīgais nodarījums nav saistīts ar viedokli, ko Álvaro Amaro ir paudis, vai balsojumu, ko viņš ir veicis, pildot savus pienākumus saskaņā ar Protokola Nr. 7 par privilēģijām un imunitāti Eiropas Savienībā 8. pantu;
               
            
                  E.
               
               
                  tā kā saskaņā ar Protokola Nr. 7 par privilēģijām un imunitāti Eiropas Savienībā 9. pantu Eiropas Parlamenta locekļiem savā valstī ir imunitāte, ko piešķir attiecīgās valsts parlamenta locekļiem;
               
            
                  F.
               
               
                  tā kā tikai Parlaments var lemt par imunitātes atcelšanu vai neatcelšanu šajā gadījumā; tā kā Parlaments, pieņemot lēmumu par kāda deputāta imunitātes atcelšanu vai neatcelšanu, var ņemt vērā attiecīgā deputāta viedokli (2); tā kā uzklausīšanā Álvaro Amaro ir norādījis, ka atbalsta savas deputāta imunitātes atcelšanu;
               
            
                  G.
               
               
                  tā kā deputāta imunitātes mērķis ir aizsargāt Parlamentu un tā deputātus pret tiesas procesiem saistībā ar darbībām, kuras veiktas, pildot parlamentāros pienākumus, un kuras nevar skatīt atrauti no šiem pienākumiem;
               
            
                  H.
               
               
                  tā kā noziedzīgie nodarījumi, kuros apsūdzēts Álvaro Amaro, ir notikuši pirms viņa ievēlēšanas Eiropas Parlamentā;
               
            
                  I.
               
               
                  tā kā šajā lietā Parlamentam nav pierādījumu par fumus persecutionis, proti, faktiskiem apstākļiem, kas norāda uz to, ka attiecīgais kriminālprocess ir ierosināts, lai kaitētu deputāta un līdz ar to Eiropas Parlamenta politiskajai darbībai;
               
            
                  J.
               
               
                  tā kā, no vienas puses, Parlaments nevar tikt pielīdzināts tiesai un, no otras puses, deputāts imunitātes atcelšanas procedūras kontekstā nevar tikt uzskatīts par apsūdzēto (3);
               
            
               
                  1.
               
               
                  nolemj atcelt Álvaro Amaro imunitāti;
               
            
               
                  2.
               
               
                  uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Portugāles iestādēm un Álvaro Amaro.
               
            
         (1)  Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T-346/11 un T-347/11, ECLI:EU:T:2013:23; Tiesas 2019. gada 19. decembra spriedums, Junqueras Vies, C-502/19, ECLI:EU:C:2019:1115.
      
         (2)  Spriedums, 2008. gada 15. oktobris, Mote/Parlaments, T-345/05, EU:T:2008:440, 28. punkts.
      
         (3)  Vispārējās tiesas 2019. gada 30. aprīļa spriedums, Briois/Parlaments, T-214/18, ECLI:EU:T:2019:266.